EkBass/fiwiki-20250220-pages-articles huggingface dataset:
MariaDB

MariaDB on yhteisön kehittämä MySQL:ään pohjautuva relaatiotietokantajärjestelmä, joka on lisensoitu GNU GPL -lisenssillä. Sitä kehittää sama yhteisö kuin alkuperäistä MySQL:ää. Sitä myös kehitetään niin, että yhteensopivuus MySQL:än kanssa on mahdollisimman hyvä. MariaDB on saatavilla Linuxille ja Windowsille. Pääkehittäjänä toimii Michael ”Monty” Widenius, joka on toinen MySQL:n alkuperäisistä kehittäjistä. Yhteisön täytyy jakaa tekijänoikeus Wideniuksen Monty Program AB -yhtiön kanssa. Järjestelmä on nimetty Wideniuksen nuoremman tyttären, Marian mukaan. == MariaDB Foundation == MariaDB Foundationin tavoite on tukea jatkuvuutta ja avointa yhteistyötä MariaDB-ekosysteemissä. Yhteisö on perustettu 2013. == MariaDB Corporation Ab == Alun perin MariaDB:n kehitystoiminta ei ollut kaupallinen vaan perustui avoimeen lähdekoodiin. Globaalin liiketoiminnan rakentamiseksi MariaDB Corporation Ab perustettiin vuonna 2010 - perustajajäseniin kuuluivat mm Patrik Backman, Ralf Wahlsten ja Michael "Monty" Widenius. Yhtiötä kritisoitiin vuonna 2016 kun se muutti MaxScale-ohjelmiston lisenssiä Business Source Licenseen (BSL). Lisenssi rajoitti aiemmin avoimen lähdekoodin saatavuutta. Erityisesti kiinnitettiin huomiota ironiaan, että MariaDB perustettiin vastauksena Oraclen ottamaan hallintaan MySQL:stä. MariaDB Corporation Ab kuuluu Suomen eniten rahoitusta keränneisiin startupeihin, esimerkiksi 8. toukokuuta 2017 Euroopan investointipankki kertoi myöntäneensä 25 miljoonan euron rahoituksen MariaDB:lle ja Alibaba Group on myöntänyt 22,9 miljoonan euron rahoituksen MariaDB:lle. Helmikuussa 2022 MariaDB Corporation Ab ilmoitti aikomuksestaan ​​listautua New Yorkin pörssiin (NYSE). == Lähteet == == Aiheesta muualla == * Virallinen sivusto * MariaDB Corporation Luokka:Tietokantojen hallintajärjestelmät Luokka:Vapaat ohjelmistot
Annon Lee Silver

Annon Lee Silver (18. marraskuuta 1938 Glace Bay – 28. heinäkuuta 1971 Lontoo) oli kanadalainen sopraano. Hän valmistui Mount Allisonin yliopistosta ja The Royal Conservatory of Musicista. Hän täydensi opintojaan Maggie Teyten johdolla Lontoossa, Frederick Huslerin johdolla Sveitsissä ja Giorgio Favaretton johdolla Italiassa. Silver teki oopperadebyyttinsä Glyndebournen oopperafestivaalilla vuonna 1963 Claudio Monteverdin L'incoronazione di Poppean Amorin roolissa. Hän loi Miss Atalanta Lillywhiten roolin Nicholas Mawin oopperassa The Rising of the Moon. Hän tulkitsi myös muun muassa Sophien (Werther), Paminan (Taikahuilu), Norinan (Don Pasquale), Gildan (Rigoletto), Marzellinen (Fidelio) ja Zerlinan (Don Giovanni) roolit.The Canadian Encyclopedia: Annon Lee Silver Silver esiintyi Montrealin sinfoniaorkesterin kanssa. Hän lauloi Phoenixin oopperassa, Walesin kansallisoopperassa ja Frankfurtin oopperassa. Hän lauloi myös Mozartin aarioita Amadeus-kvartetin kanssa. Hän piti mestarikursseja Carl Ebertin ja Gerald Mooren kanssa. Hänen puolisonsa oli pianisti Ronald Lumsden, jonka kanssa hän myös piti monia resitaaleja. John Tavener sävelsi Silverin muistoksi teoksen Responsorium in Memoriam Annon Lee Silver (1971).Music Sales Classical: John Tavener - Responsorium in Memoriam Annon Lee Silver (1971) == Lähteet == Luokka:Kanadalaiset oopperalaulajat Luokka:Sopraanot Luokka:Vuonna 1938 syntyneet Luokka:Vuonna 1971 kuolleet
Kepler-7b

{{Eksoplaneetta | nimi = Kepler-7b | kuva = Exoplanet Comparison Kepler-7 b.png | kuvateksti = Jupiter (vas.) ja pilvikartoitettu Kepler-7b (oik.) kokovertailussa. | kuvakoko = 300px | löytöpäivä = 2010 | löytäjät = | löytötapa = Ylikulkumenetelmä | tähden nimi = Kepler-7 | etäisyys auringosta = | tähden massa = 1,36 M☉ | tähden metallipitoisuus = 0,11 | tähden ikä = 3,5 Gyr | isoakselin puolikas = 0,062 | eksentrisyys = 0,1 | kiertoaika = 4,88553 | inklinaatio = 85,18° | massa = 0,433 | massa maa = 138 | säde = 1,614 | lämpötila = 1100−1300 }} Kepler-7b on eksoplaneetta, joka löydettiin Kepler-avaruusteleskoopilla vuonna 2010 (ensimmäisten teleskoopilla löydettyjen planeettojen joukossa). Se on jättiläisplaneetta, joka kiertää pääsarjan tähteä Kepler-7 noin Lyyran tähdistön suunnalla. Kepler-7b on myös ensimmäinen eksoplaneetta, josta on pystytty muodostamaan kartta. Kartan muodostamiseksi planeettaa kuvattiin avaruusteleskoopilla kolmen vuoden ajan, ja löydetyt selkeästi heijastavat kuviot tulkittiin pilviksi. Planeetta kiertää emotähteään 0,062 AU:n etäisyydellä, ja sen kiertoaika on noin 5 päivää. Planeetan massa vastaa noin 0,433 Jupiterin massaa. Se on siis emotähteään lähellä oleva kuuma jupiter. Planeetan lämpötilaksi on arvioitu noin 1100−1300 K. == Lähteet == == Aiheesta muualla == Luokka:Eksoplaneetat Luokka:Jättiläisplaneetat Luokka:Kuumat jupiterit
FV 432

FV 432 (Trojan) on miehistön kuljetukseen tarkoitettu brittiläinen tela- ajoneuvo eli panssarivaunu. Ajoneuvo oli tarkoitettu kuljettamaan jalkaväen sotilaita taistelualueelle.Trewhitt: s. 200 Se oli lajissaan ensimmäinen tähän käyttöön hyväksytty ajoneuvo Britanniassa Toisen maailmansodan jälkeen. Tyypin ensiesittely tapahtui vuonna 1962. Tyypin miehistönkuljetusvaunut osallistuivat useisiin sotilaallisiin operaatioihin, kuten Falklandin sotaan. Vaunun miehistömäärä oli 2+10. GKN Sankey valmisti vuosina 1963–1971 vaunuja noin 3 000 kappaletta. Vaunutyyppi oli ensimmäisiä, joihin sisältyi NBC-suoja joukkotuhoaseita vastaan. Alkuun vaunut suunniteltiin uintikykyisiksi, mutta helposti epäkuntoon menevä toiminto poistettiin myöhemmin. FV 432:sta tehtiin lukuisia muunnoksia eri tarkoituksiin: sitä käytettiin ambulanssina, miinanraivauksessa ja panssarintorjunnassa. Vaunun panssaroinnin vahvuus oli 12 mm. Normaalisti aseistuksena oli 7,62 mm konekivääri. Taistelumassa on 15 280 kg. Moottorina toimi 6-sylinterinen Rolls-Royce K60 flexi fuel -tyyppinen monipolttoainemoottori, teholtaan 240 hv (170 kW). Toimintamatka oli 483 km. Enimmäisnopeus maantiellä oli 52,2 km/h. thumb|right|250px|Sisäkuva, joka on otettu FV 432 Trojan:ista. ==Lähteet== *Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo ISBN 978-951-23-5145-9 (s. 200) === Viitteet === ==Aiheesta muualla== *http://www.fv432.co.uk/ *http://arcaneafvs.com/fv432.html *http://www.army- guide.com/eng/product1031.html *http://www.militaryfactory.com/armor/detail.asp?armor_id=165 Luokka:Falklandin sodan sotilaskalusto Luokka:Yhdistyneen kuningaskunnan kuljetuspanssarivaunut
Michel Djotodia

Michel Djotodia (s. 1949) on poliitikko ja kapinallisjohtaja Keski-Afrikan tasavallasta. Maaliskuussa 2013 hän kaappasi vallan Séléka-joukkojen tuella. Alueelliset johtajat ovat tunnustaneet hänet siirtymäkauden johtajaksi mutta eivät suo hänelle presidentin arvoa. Djotodia on ensimmäinen muslimi kristillisenemmistöisen maansa valtionpäämiehenä. Djotodia lupasi valtaan noustessaan palauttaa maahan järjestykset ja järjestää vaalit 18 kuukauden kuluttua. Hän lupasi myös, että ei itse asetu ehdolle. Djotodia opiskeli taloustiedettä Neuvostoliitossa. Hän työskenteli presidentti Ange-Félix Patassén hallinnossa ennen kuin François Bozizé syrjäytti tämän. == Lähteet == Luokka:Keski-Afrikan tasavallan presidentit Luokka:Vuonna 1949 syntyneet Luokka:Elävät henkilöt
Sarcolytic (EP)

Sarcolytic on samannimisen yhtyeen EP-levy, joka julkaistiin vuonna 2005 levymerkillä Lacerated Enemy Records. == Kappaleet == # # # == Kokoonpano == * Jon Zig ‎– laulu * Steven Watkins ‎– kitara * Mark Denton ‎– bassokitara * Ricky Myers ‎– rummut == Aiheesta muualla == * * Sarcolytic discogs.com -sivustolla Luokka:Vuoden 2005 EP:t Luokka:Sarcolyticin albumit
Thee Arcane Progeny

Thee Arcane Progeny on yhdysvaltalaisen death metal -yhtyeen Sarcolyticin esikoisalbumi. Se julkaistiin vuonna 2010 levymerkillä Unique Leader Records. == Kappaleet == # # # # # # # # # == Kokoonpano == * Jon Zig – laulu, kansikuva * Steven Watkins – kitara * Mark Denton – bassokitara * Ricky Myers – rummut == Aiheesta muualla == * * Luokka:Vuoden 2010 esikoisalbumit Luokka:Sarcolyticin albumit
In the Ire of Creation

In the Ire of Creation on kanadalaisen blackened death metal -yhtyeen Immersedin esikoisalbumi. Se julkaistiin vuonna 2010 levymerkillä Unique Leader Records. == Kappaleet == # # # # # # # # == Kokoonpano == * Stef Kushneriuk ‎– rummut * Stephan Meloche ‎– kitara * Mark Phillips ‎– laulu * Gareth Allix ‎– bassokitara * Mike Chambers ‎– kitara === Muut tekijät === * Christian Donaldson ‎– miksaaja, masteroija * Christopher Bradley ‎– äänittäjä == Arvostelut == * Pure Grain Audio: 8/10http://puregrainaudio.com/reviews/immersed-in-the-ire-of-creation-ep == Lähteet == == Aiheesta muualla == * * Luokka:Vuoden 2010 esikoisalbumit Luokka:Kanadalaiset tekniset death metal -albumit Luokka:Blackened death metal -albumit
Deivos

Deivos on puolalainen brutaalin death metalin yhtye, joka perustettiin vuonna 1997 Lublinissa. Vuonna 2003 yhtye julkaisi EP:n Hostile Blood, mikä johti levytyssopimukseen Empire Recordsin kanssa. Esikoisalbumi Emanation from Below julkaistiin marraskuussa 2006. Syksyllä 2008 yhtye aloitti toisen studioalbuminsa nauhoitukset. Seuraavana vuonna Deivos kiinnitettiin Unique Leader Recordsille, ja albumi Gospel of Maggots julkaistiin helmikuussa 2010. Samalla levymerkillä julkaistiin vielä vuoden 2011 albumi Demiurge of the Void, minkä jälkeen sopimus päättyi. Lokakuussa 2013 yhtye solmi levytyssopimuksen Selfmadegod Recordsin kanssa, ja tuorein albumi Theodicy julkaistiin helmikuussa 2015. == Jäsenet == * Tomasz Kołcon – kitara (1997–) * Mścisław – kitara (2004–) * Krzysztof Saran – rummut (2000–) * Angelfuck – laulu (2010–) * Kamil – bassokitara (2010–) == Diskografia == * * * * * * * == Lähteet == == Aiheesta muualla == * Luokka:Puolalaiset death metal -yhtyeet Luokka:Brutaalit death metal -yhtyeet
Dubuquen sinfoniaorkesteri

Dubuquen sinfoniaorkesteri () on Dubuquessa, Iowassa toimiva yhdysvaltalainen orkesteri. Sen edeltäjät juontavat juurensa vuoteen 1903, mutta nykymuotoisena orkesteri perustettiin vuonna 1957 Dubuquen yliopiston suojelemana hankkeena. Ensimmäisenä kapellimestarina toimi Parvis Mahmoud, ja ensimmäinen konsertti pidettiin 11. joulukuuta 1957. Orkesterin alkuperäinen nimi oli University of Dubuque Symphony Orchestra, josta se muutettiin muotoon University Civic Orchestra. Nykyinen nimi päätettiin ottaa käyttöön vuonna 1963; nimenmuutos heijasti sitä, että orkesteri erotettiin kokonaan yliopiston hallinnosta.Dubuque Symphony Orchestra: Our History Mahmoudia seurasi sinfoniaorkesterin musiikillisena johtajana ja kapellimestarina Nicholas Palmer vuonna 1986. Kaudella 1999–2000 Palmerille haettiin seuraajaa, jonka virkaan nimitettiin William Intriligator. == Lähteet == Luokka:Yhdysvaltalaiset sinfoniaorkesterit Luokka:Iowa
Vahjärvi

Vahjärvi (myös Vahojärvi, ) on kylä Karjalan tasavallan Aunuksen piirin Kotkatjärven kunnassa Venäjällä. Se sijaitsee samannimisen järven rannalla 14 kilometriä Kotkatjärveltä luoteeseenGeneralnyi plan, s. 10.. Kylässä on kuusi asukasta (vuonna 2012)Generalnyi plan, s. 5.. 1900-luvun alussa Vahjärvi lähikylineen muodosti Kotkatjärven volostiin kuuluneen kyläkunnan. 1930-luvulla perustettiin Aunuksen piiriin kuulunut Vahjärven kyläneuvosto. Vuonna 1933 siinä oli yli 1 300 asukasta, joista lähes kaikki olivat karjalaisia. Myöhemmin Vahjärvi liitettiin Kotkatjärven kyläneuvostoon. Kylästä on maantie KotkatjärvelleGeneralnyi plan, s. 23.. Vahjärven rannalla sijaitsee lomakylä Lesnoje ozeroGeneralnyi plan, s. 26.. ==Lähteet== * ===Viitteet=== ==Aiheesta muualla== * Lesnoje ozero -lomakylän sivusto Luokka:Aunuksen piirin asutut paikat
Vahojärvi

Vahojärvi voi tarkoittaa seuraavia: == Järviä == * Vahojärvi, järvi Ikaalisissa * Vahojärvi, järvi Parkanossa Vahojärven kylässä * Vahojärvi, Vahjärvi, järvi Kotkajärvellä Karjalan tasavallassa Venäjällä == Muita merkityksiä == * Vahojärvi, Parkanon eteläisin kylä ** Vahojärven rautatieasema, rautatieliikennepaikka Parkanon Vahojärvellä Luokka:Järvien täsmennyssivut
Tuulos (Aunuksen piiri)

Tuulos () on kylä Karjalan tasavallan Aunuksen piirin Alavoisen kunnassa Venäjällä. Se sijaitsee Laatokkaan laskevan Tuuloksenjoen alajuoksulla 13 kilometriä Alavoisesta pohjoiseen. Joen suussa sijaitseva kylä on nimeltään Uusi-Tuulos (Ustje Tuloksy). Tuuloksessa on 32 ja Uudessa-Tuuloksessa 301 asukasta (vuonna 2012)Materialy, s. 18.. 1900-luvun alussa seudun kylät muodostivat Vitelen volostiin kuuluneen Tuuloksen kyläkunnan. Teppolan kylässä oli tulliasema. 1920-luvulla perustettiin ensin Vitelen ja myöhemmin Aunuksen piiriin kuulunut Tuuloksen kyläneuvosto. Vuonna 1933 siinä oli yli 800 asukasta, joista valtaosa oli karjalaisia. Mörgöi (Mergoila), Rabala (Rabola), Timokki (Takkula), Tuuloksen kirkonkylä (Pogost), Uusi-Tuulos (Novaja) ja Ylägjä (Verhni Konets) yhdistettiin virallisesti Tuuloksen kyläksi vuonna 1957. Kylän ohi kulkee Aunuksen ja Sortavalan välinen maantie A130 sekä Lotinapellon ja Jänisjärven välinen rautatie, jolla on Uuden-Tuuloksen rautatieasema. Uudessa-Tuuloksessa on kauppaMaterialy, s. 31.. ==Lähteet== * ===Viitteet=== Luokka:Aunuksen piirin asutut paikat
Trifluorietikkahappoanhydridi

Trifluorietikkahappoanhydridi (C4F6O3) on trifluorietikkahapon anhydridi. Yhdistettä käytetään orgaanisessa synteesissä valmistettaessa muita orgaanisia yhdisteitä. == Ominaisuudet ja käyttö == Huoneenlämpötilassa trifluorietikkahappoanhydridi on väritön neste. Se liukenee dietyylieetteriin, mutta reagoi veden kanssa trifluorietikkahapoksi ja alkoholien kanssa estereiksi. Trifluorietikkahappoanhydridiä käytetään hiilihydraatti-, aminohappo- ja peptidikemiassa tuomaan molekyyleihin suojaryhmäksi trifluoriasetyyliryhmä, joka voidaan poistaa suhteellisen helposti. Lisäksi sitä voidaan käyttää valmistettaessa erittäin voimakasta hapetinta trifluoriperetikkahappoa ja katalyyttinä esteröintireaktioissa ja aromaattisten yhdisteiden asyloinnissa.Arthur J. Elliott: Fluorinated Acetic Acids, Kirk-Othmer Encyclopedia of Chemical Technology, John Wiley & Sons, New York, 2000. Viitattu 21.10.2013 Trifluorietikkahappoanhydridi on myös suositeltu kuivausaine trifluorietikkahapolle. == Lähteet == == Aiheesta muualla == *ChemBlink: Trifluoroacetic anhydride Luokka:Anhydridit
Frank Watson Dyson

Frank Watson Dyson (8. tammikuuta 1868 – 25. toukokuuta 1939) oli englantilainen tähtitieteilijä ja Astronomer Royal. Hänet muistetaan nykyisin parhaiten toisaalta siitä, että hänen aloitteestaan Greenwichistä alettiin lähettää tunneittain aikamerkki, toisaalta osuudestaan Einsteinin yleisen suhteellisuus­teorian todentamisessa. == Elämäkerta == Dyson oli pastori Watson Dysonin poika. Hän syntyi Meashamissa lähellä Ashby-de-la-Zouchia, Leicestershireä, mutta muutti pian Yorkshireen. Siellä hän hävi Heath Grammar Schoolia Halifaxissa ja pääsi myöhemmin stipendillä Bradford Grammar Schooliin ja lopulta Cambridgen yliopiston Trinity Collegeen, jossa hän opiskeli matematiikkaa ja tähtitiedettä ja sai Second Wranglerin arvon vuonna 1889. Vuonna 1894 hän sai vanhemman assistentin toimen Greenwichin observa­toriossa ja hän oli mukana laatimassa tähtiluetteloa Carte du Ciel, joka julkaistiin vuonna 1905. Dyson oli Skotlannin Astronomer Royal vuosina 1905–1910 sekä Astronomer Royal ja samalla Greenwichin observatorion johtaja vuosina 1910–1933. Vuonna 1928 hän hankki observatorioon Shorttin synkronomikellon, tarkimman tuolloin saatavissa olevan heilurikellon. Jo sitä ennen, vuonna 1924 BBC alkoi hänen aloitteestaan lähettää kuudesta piip-merkistä muodostuvia aikamerkkejä. Hän toimi useita vuosia British Horological Instituten puheen­johtajana ja sai järjestön kultamitalin vuonna 1928. Dyson tuli tunnetuksi auringonpimennysten tutkijana. Hän tutki myös auringon kromosfäärin ja koronan spektrien tutkijana. Hän oli mukana järjestämässä vuoden 1919 auringon­pimennyksen yhteydessä tutkimus­retki­kuntia Brasiliaan ja Principeen, ja näiden retki­kuntien tekemät havainnot vahvistivat, että gravitaatio vaikuttaa valoon Einsteinin teorian mukaisella tavalla. Dyson kuoli vuonna 1939 ollessaan matkalla Australiasta Englantiin, ja hänet haudattiin mereen. Hän oli naimisissa Caroline Bisset Bestin, Palemon Bestin tyttären kanssa, ja heillä oli kaksi poikaa ja kuusi tytärtä. == Toimia ja kunnianosoituksia == * Royal Societyn jäsen vuodesta 1901 * Royal Astronomical Societyn puheenjohtaja – 1911-1913 * Royal Societyn varapuheenjohtaja – 1913-1915 * Lyötiin ritariksi – 1915 * Royal Societyn mitali – 1921 * Astronomical Society of the Pacificin Bruce-mitali – 1922 * Royal Astronomical Societyn kultamitali – 1925 * British Horological Instituten kultamitali – 1928 * Kansainvälisen tähtitieteellisen unionin puheenjohtaja – 1928-1932 * Dysonin mukaan on nimitetty: ** Dyson, Kuun kraatteri ** asteroidi 1242 Dysona == Teoksia == * == Lähteet == == Aiheesta muualla == * Luettelo Dysonin kirjoittamista artikkeleista (Greenwichin kuninkaallisen observatorion arkistot Cambridgen yliopiston kirjastossa) * Bruce Medal page * Awarding of Bruce Medal: PASP 34 (1922) 2 * Awarding of RAS gold medal: MNRAS 85 (1925) 672 * Astronomische Nachrichten 268 (1939) 395/396 (one line) * Monthly Notices of the Royal Astronomical Society 100 (1940) 238 * The Observatory 62 (1939) 179 * Publications of the Astronomical Society of the Pacific 51 (1939) 336 * Luokka:Brittiläiset tähtitieteilijät Luokka:Vuonna 1868 syntyneet Luokka:Vuonna 1939 kuolleet
Dyson

Dyson voi tarkoittaa seuraavia: * Dyson Ltd, brittiläinen teknologiayhtiö * USS Dyson (DD-572), Yhdysvaltain laivaston Fletcher-luokan hävittäjä * Dyson, seuraavien henkilöiden sukunimi: ** Frank Watson Dyson (1868–1939), brittiläinen tähtitieteilijä ** Freeman Dyson (1923–2020), brittiläissyntyinen yhdysvaltalainen teoreettinen fyysikko ja matemaatikko ** James Dyson (s. 1947), brittiläinen keksijä, Dyson-yhtiön perustaja ** Maureen Dyson (1928–1974), brittiläinen pika-aitajuoksija ** Tracy Caldwell Dyson (s. 1969), yhdysvaltalainen kemisti ja astronautti
Samo Gostiša

Samo Gostiša (s. 16. syyskuuta 1972 Logatec) on slovenialainen mäkihyppääjä, joka kilpaili maailmancup-tasolla vuosina 1990–1997. Gostiša sijoittui Albervillen olympialaisissa 1992 normaalimäessä 12:nneksi ja joukkuekilpailussa kuudenneksi. Saman vuoden Lentomäen MM-kilpailuissa Harrachovissa hän oli kuudes. Falunin MM-kilpailuissa 1993 hän sijoittui normaalimäessä kuudenneksi ja suurmäessä 18:nneksi. Gostiša sijoittui maailmancupin henkilökohtaisissa kilpailuissa viisi kertaa kymmenen parhaan joukkoon, kaikki kaudella 1991–1992. Parhaimmillaan hän oli kuudes lentomäkikilpailuissa Oberstdorfissa ja Harrachovin MM-kisassa. Joukkuemäen kilpailussa hän oli Slovenian joukkueessa kolmas Planicassa maaliskuussa 1993. == Lähteet == Luokka:Slovenialaiset mäkihyppääjät Luokka:Vuonna 1972 syntyneet Luokka:Elävät henkilöt
Jyrgilä

Jyrgilä (myös Jyrkilä, ; ) on kylä Karjalan tasavallan Aunuksen piirin Mäkriän kunnassa Venäjällä. Se sijaitsee Mäkriänjoen varrella viisi kilometriä Mäkriästä luoteeseen. Kylässä on 293 asukasta (vuonna 2012)Generalnyi plan, s. 17.. Seudun kylät muodostivat 1900-luvun alussa Nekkulan volostin Jyrgilän kyläkunnan. Myöhemmin ne kuuluivat Aunuksen kyläneuvostoon. Vuonna 1933 Jyrgilässä oli 113 asukasta, joista valtaosa oli karjalaisia. Kažoiniemi (ven. Kažnavolok), Maanoila (Manelitsa), Roikkoila (Roikoila), Ruhoila (Rugoila), Teppana (Teppanitsa), Zubakova (Zubakovo) ja kaksi Törhilää (Tergelitsa 1 ja 2) yhdistettiin Jyrgilään vuonna 1957. Kylän kautta kulkee Aunuksen ja Mäkriän välinen maantie. Palveluihin kuuluu kauppaGeneralnyi plan, s. 38.. ==Lähteet== * ===Viitteet=== Luokka:Aunuksen piirin asutut paikat
Etelä-Suomen Liikunta ja Urheilu

Etelä-Suomen Liikunta ja Urheilu (lyh. ESLU) on Uudenmaan ja Kanta-Hämeen alueella toimiva liikunnan aluejärjestö. Järjestön perustehtävä on edistää hyvinvointia Uudenmaan ja Kanta-Hämeen alueella liikunnan ja urheilun avulla. Lisäksi järjestö tukee liikuntakulttuurin elinvoimaisuutta ja monipuolisuutta paikallisella tasolla. Järjestö edistää Uudenmaan ja Kanta-Hämeen liikunta- ja urheilutoimijoiden yleistä arvostusta ja toimintaedellytyksiä. Järjestö vaikuttaa myös liikunta- ja urheilukulttuurin kehitykseen Uudellamaalla ja Kanta-Hämeessä. Etelä-Suomen Liikunta ja Urheilu on perustettu vuonna 1993. Järjestön toimisto sijaitsee Helsingissä. ESLUn toiminta-alueella on 29 eteläsuomalaista kuntaa. Alueella on noin 3 500 urheiluseuraa ja 150 000 vapaaehtoistoimijaa. Etelä-Suomen Liikunta ja Urheilu on liikunnan asiantuntija- ja kehittäjäjärjestö. Järjestö kouluttaa lasten kanssa työskenteliviä, seuratoimijoita ja työyhteisöjen ihmisiä. Lisäksi järjestö puhuu liikunnasta päättäjille ja medialle. Järjestö tekee yhteistyötä paikallisesti, maakunnallisesti ja valtakunnallisesti. Aluejärjestö on yksi viidestätoista aluejärjestöstä. == Toiminnan alueet == *Lasten ja nuorten liikunnan edistäminen *Kunto- ja terveysliikunnan kehittäminen *Seura- ja järjestötoiminnan osaamisen lisääminen alueen seuroissa Kaikissa toiminnoissa on mukana yhteisesti sovitut arvot, joiden mukaan ESLU on helposti lähestyttävä, ajassa mukana oleva, laadukas asiantuntija ja yhteistyökumppani, joka toteuttaa urheiluyhteisön eettisiä periaatteita. Yhteistyötä tehdään ESLUn jäsenjärjestöjen sekä muiden kansalaisjärjestöjen ja yhteistyökumppaneiden kanssa, joilla on samansuuntaiset tavoitteet. Vuonna 2013 ESLUn jäsenenä oli 313 järjestöä. == Etelätuuli-verkkolehti == Etelätuuli on ESLUn julkaisema verkkolehti. Etelätuuli julkaistaan 11 kertaa vuodessa. == Talous == Etelä-Suomen Liikunta ja Urheilu on saanut vuosina 2018–2022 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1 033 000 euroa. Vuosittainen tuki on ollut vuodesta 2022 lähtien 173 000 euroa. == Lähteet == * Etelä-Suomen Liikunta ja Urheilu * Etelätuuli-verkkolehti === Viitteet === == Aiheesta muualla == * Etelä-Suomen Liikunta ja Urheilu * Etelätuuli-verkkolehti * ESLUn jäsenseurat * ESLUn jäsenjärjestöt Luokka:Suomalaiset liikunnan aluejärjestöt
Jiří Malec

Jiří Malec (s. 24. marraskuuta 1962 Vlastibor, Liberecin lääni, Tšekkoslovakia) on Tšekkoslovakiaa urallaan edustanut tšekkiläinen mäkihyppääjä. Malec sai Calgaryn olympialaisissa 1988 pronssia normaalimäen kilpailussa ollen ensimmäinen V-tyyliä käyttänyt mäkihypyn arvokisamitalisti. Suurmäessä hän oli 24:s ja joukkuekilpailussa neljäs. Lahden MM-kilpailuissa 1989 hän sijoittui normaalimäessä 19:nneksi. Universiadeissa hän saavutti joukkuekilpailun kultaa ja normaalimäen hopeaa 1987 sekä suurmäen kultaa 1989. Malec kilpaili maailmancupissa vuosina 1985–1990. Ainoan palkintosijansa hän saavutti oltuaan kolmas Meldalin suurmäen kilpailussa maaliskuussa 1988. Kymmenen parhaan joukkoon hän sijoittui kaikkiaan viisi kertaa. == Lähteet == Luokka:Tšekkoslovakialaiset mäkihyppääjät Luokka:Tšekkoslovakialaiset olympiamitalistit Luokka:Vuonna 1962 syntyneet Luokka:Elävät henkilöt
Sammatus

Sammatus (myös Piippilä, ) on kylä Karjalan tasavallan Aunuksen piirin Mäkriän kunnassa Venäjällä. Se sijaitsee Mäkriänjokeen laskevan Sammatusjoen varrella 12 kilometriä Mäkriästä maanteitse itään. Kylässä on 27 asukasta (vuonna 2012)Generalnyi plan, s. 17.. Seudun kylät muodostivat 1900-luvun alussa Nekkulan volostin Sammatuksen kyläkunnan. Myöhemmin ne kuuluivat Aunuksen piirin Kuittisen kyläneuvostoon. Vuonna 1933 Piippilässä oli 257 asukasta, jotka kaikki olivat karjalaisia. Randuhieru (ven. Berežnaja), Piippilä (Pipilitsa) ja Puustanhieru (Pustoši) yhdistettiin virallisesti Sammatuksen kyläksi vuonna 1957. Sammatuksen palveluihin kuuluu kauppa-autoGeneralnyi plan, s. 41.. Kylässä on kesän 1944 taistelujen muistomerkki ja neuvostosotilaiden hautapaikkaGeneralnyi plan, s. 49.. Muistomerkki sijaitsee puna-armeijan sotilaiden joukkohaudalla, jotka kaatuivat hyökätessään suomalaisten linnoitusalueelle kesäkuussa 1944. Muistomerkin yhteydessä on taistelussa tuhottu T-34/76 -panssarivaunu vuosimallia 1943. Suomalaisten linnoitusten jäännökset ovat yhä olemassa. ==Lähteet== * ===Viitteet=== Luokka:Aunuksen piirin asutut paikat
Major League Baseball -kausi 1916

Major League Baseball -kausi 1916 päättyi Boston Red Soxin 4–1 voittoon Brooklyn Robinsista kauden päätteeksi pelatussa World Series -ottelusarjassa. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. Boston Red Sox 91 63 2 .591 \-- 2\. Chicago White Sox 89 65 1 .578 2.0 3\. Detroit Tigers 87 67 1 .565 4.0 4\. New York Yankees 80 74 2 .519 11.0 5\. St. Louis Browns 79 75 4 .513 12.0 6\. Cleveland Indians 77 77 3 .500 14.0 7\. Washington Senators 76 77 6 .497 14.5 8\. Philadelphia Athletics 36 117 1 .235 54.5 National League National League National League National League National League National League Sija Joukkue Voitot Tappiot Tasan Voittosuhde GB 1\. Brooklyn Robins 94 60 2 .610 \-- 2\. Philadelphia Phillies 91 62 1 .595 2.5 3\. Boston Braves 89 63 6 .586 4.0 4\. New York Giants 86 66 3 .566 7.0 5\. Chicago Cubs 67 86 3 .438 26.5 6\. Pittsburgh Pirates 65 89 3 .422 29.0 7\. St. Louis Cardinals 60 93 0 .392 33.5 8\. Cincinnati Reds 60 93 2 .392 33.5 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 Peli 5 World Series Boston Red Sox 4–1 Brooklyn Robins 6–5 2–1 3–4 6–2 4–1 ==Aiheesta muualla== * Baseball almanakka - American League 1916 * Baseball almanakka - National League 1916 * Baseball almanakka - World Series 1916 Luokka:Major League Baseball -kaudet Luokka:Vuoden 1916 baseball
Aleksei Litvinenko

Aleksei Litvinenko (s. 7. maaliskuuta 1980 Öskemen) on kazakstanilainen ammattilaisuransa päättänyt jääkiekkopuolustaja. Litvinenko pelasi suurimman osan urastaan Venäjän korkeimmalla sarjatasolla Superliigassa ja sittemmin KHL:ssä. == Lähteet == * * * Luokka:Kazakstanilaiset jääkiekkoilijat Luokka:Arizona Coyotesin varaamat pelaajat Luokka:Vuonna 1980 syntyneet Luokka:Elävät henkilöt
Suurimäki

Suurimäki (; ) on kylä Karjalan tasavallan Aunuksen piirin Vitelen kunnassa Venäjällä. Se sijaitsee Vitelenjoen varrella 14 kilometriä Vitelestä pohjoiseenGeneralnyi plan, s. 10.. Kylässä on 81 asukasta (vuonna 2012)Generalnyi plan, s. 5.. Seudun kylät muodostivat 1900-luvun alussa Vitelen volostiin kuuluneet Ylä- ja Ala-Mäen kyläkunnat. 1920-luvulla muodostettiin aluksi Vitelen ja myöhemmin Aunuksen piiriin kuulunut Suurimäen kyläneuvosto, jonka keskuspaikkana toimi Alanko. Vuonna 1933 siinä oli 1 200 asukasta, joista lähes kaikki olivat karjalaisia. Alagja eli Alanko (Nižni Konets), Annula (ven. Annjula), Hynny (Hjunnju), Kyylistö (Kirillovo), Rauhumäki (Železnaja Gora), Sirdilä (Sirtila), Tšoppila ja Ylägjä eli Ylänkö (Verhni Konets) yhdistettiin virallisesti Suurimäen kyläksi vuonna 1957. Suurimäen kautta kulkee Vitelen ja Vieljärven välinen päällystämätön tieGeneralnyi plan, s. 20.. Kylässä toimii karjatilaGeneralnyi plan, s. 30.. Siellä on toisessa maailmansodassa kaatuneiden neuvostosotilaiden muistomerkki ja hautapaikka. Lähistöllä sijaitsee keskiaikainen asuinpaikka.Generalnyi plan, s. 18–19. ==Lähteet== * ===Viitteet=== Luokka:Aunuksen piirin asutut paikat
Otto Ahlfors

Otto Anssi Anttoni Ahlfors (s. 29. tammikuuta 1994 Hämeenkyrö) on uransa kauden 2019 jälkeen lopettanut suomalainen pikajuoksija. Hän edusti Ikaalisten Urheilijoita ja hänen valmentajanaan toimi vuodesta 2014 alkaen Petteri Jouste. Aiemmin häntä valmensi Olga Hämäläinen. Kalevan kisoista Ahlfors saavutti hopeaa 100 metrin juoksusta vuonna 2017 ja pronssia vuosina 2013, 2016 ja 2018. Sisäratojen SM-kilpailuista hän saavutti 60 metrin juoksussa kultaa vuonna 2017 sekä hopeaa vuosina 2015, 2016, 2018 ja 2019. Viestijuoksun SM-kilpailuissa Ahlfors saavutti hopeaa 4 × 100 metrin viestijuoksusta vuonna 2013. Syyskuussa 2016 Ahlfors juoksi Tampereella Ratinan stadionilla Suomi–Ruotsi-maaottelussa sekä oman ennätyksensä 100 metrillä 10,44, että Suomen pikaviestijoukkueessa Suomen ennätyksen 39,25. Hän sivusi sadan metrin ennätystään vuonna 2017 kahdesti. Hän kuului alkuerässä karsiutuneeseen Suomen pikaviestijoukkueeseen Amsterdamin EM-kilpailuissa 2016. Berliinin EM- kilpailuissa 2018 hän juoksi pikaviestijoukkueessa, joka sijoittui kuudenneksi SE-ajalla 38,92. Joukkue paransi tuolloin Suomen ennätystä jo alkuerässä ajalla 39,11. ==Henkilökohtaiset ennätykset== ;Ulkoradat * 100 m: 10,44 (2016 ja 2017) * 200 m: 21,65 (2013) ;Sisäradat * 60 m: 6,74 (2018) Lähde == Lähteet == Luokka:Suomalaiset pikajuoksijat Luokka:Vuonna 1994 syntyneet Luokka:Elävät henkilöt
Ada (albumi)

Ada on yhdysvaltalaisen funeral doom -yhtyeen Wraith of the Ropesin esikoisalbumi. Se julkaistiin vuonna 2005 levymerkillä Totalrust Music. == Kappaleet == # # # # # # # Kappale 7 on nimetön piilokappale, jota ei mainita takakannessa. == Kokoonpano == * E.M. Hearst – kitara, bassokitara, musiikkiohjelmointi, rummut * Scarecrow Rottinghouse – laulu, kosketinsoitin, musiikkiohjelmointi * V. Rottinghouse – laulu (kappale 1) === Muut tekijät === * E.M. Hearst – äänittäjä, miksaaja * Maor Appelbaum – masteroija == Arvostelut == * Metal Crypt: 4.5/5http://www.metalcrypt.com/pages/review.php?revid=3040 == Lähteet == == Aiheesta muualla == * * Ada Ada
Saksan 4. armeija

Saksan 4. armeija () oli Saksan maavoimien armeijatason yhtymä toisessa maailmansodassa. == Perustaminen == Armeija perustettiin 1. elokuuta 1939 Hannoverissa armeijaryhmä 6:n esikunnasta (). == Palvelus == Armeija osallistui Puolan ja Ranskan valtaukseen ennen siirtoaan itärintamalle, jossa se liitettiin Keskustan armeijaryhmään. Armeija lakkautettiin 7. huhtikuuta 1945 ja sen henkilöstöä käytettiin muodostettaessa 21. armeijaa. == Komentajat == Armeijankomentajina olivatLexikon der Wehrmacht: *marsalkka Günther von Kluge perustaminen – 19. joulukuuta 1941 *vuoristojoukkojenkenraali Ludwig Kübler 19. joulukuuta 1941 – 20. tammikuuta 1942 *jalkaväenkenraali Gotthard Heinrici 20. tammikuuta – 6. kesäkuuta 1942 *jalkaväenkenraali Hans von Salmuth 6. kesäkuuta – 15. heinäkuuta 1942 *kenraalieversti Gotthard Heinrici 15. heinäkuuta 1942 – 1. kesäkuuta 1943 *kenraalieversti Hans von Salmuth 1. kesäkuuta – 31. heinäkuuta 1943 *kenraalieversti Gotthard Heinrici 31. heinäkuuta – joulukuu 1943 *jalkaväenkenraali Johannes Friessner joulukuu 1943 – tammikuu 1944 *kenraalieversti Gotthard Heinrici tammikuu 1943 – 4. kesäkuuta 1944 *jalkaväenkenraali Kurt von Tippelskirch 4.–30. kesäkuuta 1944 *kenraaliluutnantti Vincenz Müller 30. kesäkuuta – 7. heinäkuuta 1944 *jalkaväenkenraali Kurt von Tippelskirch 7.–18. heinäkuuta 1944 *jalkaväenkenraali Friedrich Hossbach 18. heinäkuuta 1944 – 29. tammikuuta 1945 *jalkaväenkenraali Friedrich-Wilhelm Müller 29. tammikuuta – 16. huhtikuuta 1945 *jalkaväenkenraali Kurt von Tippelskirch 16.–27. huhtikuuta 1945 == Lähteet == 04
Makedonianvuoristokoira

Makedonianvuoristokoira () eli karaman () on makedonialainen koirarotu. FCI ei ole tunnustanut sitä, mutta sillä on Makedonian Kennelliiton virallinen hyväksyntä. == Ulkonäkö == Makedonianvuoristokoira on kookas, tiivisrakenteinen ja tasapainoinen vuoristokoira. Sillä on tarkat aistit ja se on erittäin liikkuvainen. Sukupuolileiman tulee olla selvä: uros on rotevampi, kookkaampi ja leveäpäisempi, kun taas narttu on rakenteeltaan pienempi, pitkärunkoisempi ja sulavalinjaisempi. Uroksilla rungon pituus on 9–11 prosenttia säkäkorkeutta suurempi ja nartuilla 11–13 prosenttia säkäkorkeutta suurempi. Uroksen säkäkorkeus on noin 70 cm (alaraja 65 cm) ja nartun 64 cm (alaraja 60 cm), mutta yläkorkeutta ei ole määritetty lainkaan vaan toivotuinta on mahdollisimman kookas koira. Uros painaa noin 50 kg ja narttu noin 45 kg. == Luonne ja käyttäytyminen == Rotu on äärimmäisen uskollinen, rohkea ja vieraita kohtaan varautunut tyypillinen yhden ihmisen koira. Sillä on syvä, voimakas ja terävä haukku. Se on jopa valmis uhraamaan henkensä isäntänsä tai karjan puolesta, mutta se ei kuitenkaan käyttäydy aggressiivisesti ennen kuin on tarpeen. == Alkuperä == Makedonianvuoristokoiran historia juontaa juurensa paimentolaisheimojen vaelluksiin ja neoliittisen kauden karjankasvatukseen: sen tehtävä on ollut toimia laumanvartijana. Se on levinnyt eri puolille maata Šar- ja Pirin- vuorilta aina Kreikan Makedonian puolelle Epeirokseen ja Thessalonikiin asti. Se on esiintynyt niin antiikin runoilijoiden ja historioitsijoiden teksteissä kuin muinaisissa makedonialaisissa vaaseissa, veistoksissa, mosaiikissa, kolikoissa ja 1800-luvun kansanrunoudessakin. Sen kantarotu lienee sama kuin kreikkalaisella epeiroksenmolossilla: muinaisen molossi-heimon kookkaat, mastiffityyppiset koirat, joiden sanotaan olleen nykyisten eurooppalaisten molossikoirien kaukaisia esi-isiä. Makedonianvuoristokoira on kuitenkin niiden lähes suora jälkeläinen, ja sitä arvostettiin antiikin aikaan suuresti. Valakit ja miakit toivat sen Kreikasta nykyiselle elinseudulleen paimentamiensa lampaiden mukana. Nykyisin sen tehtävä on ollut lauman vartioinnin lisäksi suojella isäntäänsä ja tämän omaisuutta. == Lähteet == * Kostovski, M & V. Macedonian shepherd dog - Karaman . The Kennel Club Macedonian Shepherd Dog Karaman. Luokka:FCI:n ulkopuoliset rodut Luokka:Vuoristokoirat Luokka:Pohjoismakedonialaiset koirarodut
4\. armeija

4\. armeija voi tarkoittaa seuraavia yhtymiä: *Brittiläinen 4. armeija *Bulgarian 4. armeija *Kiinan tasavallan 4. armeija *Neuvostoliiton 4. armeija *Neuvostoliiton 4. ilma-armeija *Neuvostoliiton 4. kaartin armeija *Neuvostoliiton 4. panssariarmeija *Ottomaanien 4. armeija *Ranskan 4. armeija *Romanian 4. armeija *Saksan keisarikunnan 4. armeija *Saksan 4. armeija *Saksan 4. panssariarmeija *Saksan 4. ilma-armeija *Yhdysvaltain 4. armeija
Amaran

Amaran oli ruotsalainen power metal -yhtye. Se perustettiin Tukholmassa vuonna 2000. Yhtyeen perustivat kitaristit Kari Kainulainen ja Ronnie Backlund. Yhtyeeseen liittyivät basisti Mikael Andersson, laulaja Johanna DePierre sekä rumpali Robin Bergh. Ensimmäinen demo julkaistiin vuonna 2001, minkä jälkeen yhtye solmi levytyssopimuksen Listenable Recordsin kanssa. Esikoisalbumi, A World Depraved, julkaistiin toukokuussa 2002. Esa Orjatsalo soitti Amaranin livekokoonpanossa vuonna 2004 tuuraten Ronnie Backlundia, joka toipua käden murtumasta. Yhtye hajosi joulukuussa 2005 koska Johanna DePierrelle ei löydetty korvaajaa. == Viimeinen tunnettu kokoonpano == Ronnie Backlund – kitara (2000–2005) Robin Bergh – rummut (2001–2003, 2004–2005) Niklas "Nille" Sandin – bassokitara (2005) Gunnar Hammar – kitara (2005) === Entiset jäsenet === * Mikael Andersson – bassokitara (2000–2003) * Kari Kainulainen – kitara (2000–2004) * Johanna DePierre – laulu (2000–2005) * Ronnie Bergerståhl – bassokitara (2003–2004) * Pär Hjulström – rummut (2004) === Livemuusikot === * Ronnie Bergerståhl – bassokitara (2002) * Pär Hjulström – rummut (2004) * Esa Orjatsalo – kitara (2004) == Diskografia == * * * == Aiheesta muualla == * * Amaran Listenable Recordsin sivuilla Luokka:Ruotsalaiset power metal -yhtyeet
Risto Hiltunen

Risto Hiltunen (22. huhtikuuta 1945 Tampere − 17. lokakuuta 2021 Tampere) oli suomalainen pianisti, urkuri, kapellimestari ja säveltäjä. Hänet tunnettiin parhaiten Yle TV2:n musiikkiohjelmien kapellimestarina ja pianistina. Hiltunen tuli Yleisradion palvelukseen vakituisena työntekijänä vuonna 1975. Risto Hiltunen aloitti uransa ravintolamuusikkona jo 14-vuotiaana ja valmistui Sibelius-Akatemian kirkkomusiikkilinjalta 1970-luvun alussa. Hän työskenteli Viinikan seurakunnan kanttorina. Hiltusen yhtyeistä tunnetuin oli hänen johtamansa lauluyhtye Hiltuset, joka esiintyi lukuisissa television musiikkiohjelmissa 1970-luvun puolivälistä lähtien. Hiltunen sävelsi musiikkia lukuisiin elokuviin ja televisiosarjoihin kuten Sisko ja sen veli, Reinikainen ja Akaton mies. Myös lukuisat TV2:n televisio-ohjelmien tunnusmusiikit ovat hänen säveltämiään. Hän oli urkurina Tampereen Popteatterin 6. elokuuta 1969 ensi-illan saaneen Hair-musikaalin säestyskokoonpanossa. Hän soitti myös musikaalin levytyksessä.Hair – cd painoksen kansilehti Warner Music Finland 2001 Hiltunen seurusteli vuosina 1994–2003 iskelmälaulaja Jaana Pölläsen kanssa. Hänellä oli kaksi tytärtä. Hän kuoli 76-vuotiaana sairaskohtaukseen kotonaan kärsittyään aiemmin sydänvaivoista. == Lähteet == Luokka:Suomalaiset pianistit Luokka:Suomalaiset urkurit Luokka:Suomalaiset elokuvasäveltäjät Luokka:Suomalaiset kapellimestarit Luokka:Vuonna 1945 syntyneet Luokka:Vuonna 2021 kuolleet
Vanhat rehelliset suomalaiset

”Vanhat rehelliset suomalaiset” oli 1800-luvun puolivälissä nimitys fennomaanien maltilliselle siivelle, joka oli ryhmittynyt vuonna 1847 perustamansa Suometar-lehden ympärille. Ryhmän johtohahmo oli August Ahlqvist ja siihen kuuluivat Paavo Tikkanen, D. E. D. Europaeus, Rietrikki Polén sekä jonkin aikaa myös August Schauman. He olivat eri linjoilla J. V. Snellmanin ja myöhemmin varsinkin Georg Zacharias Forsmanin (Yrjö Sakari Yrjö-Koskisen) johtamien niin sanottujen jungfennomaanien kanssa.Matti Virtanen: Fennomanian perilliset: Poliittiset traditiot ja sukupolvien dynamiikka, s. 86–88. SKS 2002.Matti Klinge (toim.): Helsingin yliopisto 1640–1990: Keisarillinen Aleksanterin yliopisto 1808–1917, s. 569, 571–572, 579. Otava 1989. ”Vanhojen rehellisten suomalaisten” mielestä suomalaisuuden olisi noustava ”luonnollista tietä” eli vähittäisen kulttuurisen ja sivistyksellisen kehityksen kautta eikä poliittisen taistelun tuloksena. He eivät myöskään hyväksyneet Snellmanin ajamaa lojaaliutta Venäjää kohtaan eivätkä Yrjö-Koskisen näkemystä, jonka mukaan Suomi voisi katkaista henkiset siteet Ruotsiin kiitollisuudenvelkaa tuntematta. Varsinkin Ahlqvist halusi päinvastoin korostaa ruotsalaisen kulttuuriperinnön merkitystä Suomelle ja pitää yllä suhteita Ruotsiin. Helsingin yliopistolla ”vanhat rehelliset” hallitsivat savo-karjalaista osakuntaa, Yrjö-Koskisen kannattajat puolestaan pohjalaista osakuntaa. Jungfennomaanit syrjäyttivät ”vanhojen rehellisten” ryhmän suomalaisuusliikkeen johdosta 1860-luvun alussa, mutta nämä tekivät vielä saman vuosikymmenen lopulla epäonnistuneen yrityksen saada liikkeen uudelleen haltuunsa. Vuonna 1863 jungfennomaanit tekivät väliaikaisesti sovinnon ”vanhojen rehellisten” kanssa ja nousivat mukaan määräämään Suomettaren linjasta. Sopu ei kuitenkaan kestänyt pitkään ja katkesi Yrjö-Koskisen ja Ahlqvistin katkeraan keskinäiseen linjaerimielisyyteen. Lehden julkaiseminen jouduttiin lopettamaan vuonna 1866 tilaajien vähäisyyden ja sitä seuranneen vararikon vuoksi. Yrjö-Koskinen tukijoineen perusti vuonna 1869 sen seuraajaksi Uuden Suomettaren. Nimitykset ovat siinä suhteessa harhaanjohtavia, että ikäero ”vanhojen” ja ”nuorten” fennomaanien johtajien välillä oli itse asiassa vähäinen. ==Lähteet== Luokka:Fennomaanit
Gorod

Gorod on teknisen death metalin yhtye Bordeaux'sta, Ranskasta. Se perustettiin vuonna 1997 nimellä Gorgasm, minkä alla yhtye julkaisi esikoisalbuminsa, Neurotripsicksin vuonna 2004. Yhtye vaihtoi nimensä Gorodiksi vuonna 2005 välttääkseen sekaannusta yhdysvaltalaiseen Gorgasm-nimiseen yhtyeeseen. Gorod julkaisi esikoisalbuminsa uudelleen uudella nimellä vuonna 2005. == Jäsenet == * Mathieu Pascal – kitara (1997–) * Benoit Claus – bassokitara (1997–) * Julien "Nutz" Deyres – laulu (2010–) * Nicolas Alberny – kitara (2010–) === Entiset jäsenet === * Sandrine – rummut (1997–2009) * Guillaume Martinot – laulu (1997–2010) * Arnaud Pontacq – kitara (2002–2010) * Nico – kitara (2005) * Samuel Santiago – rummut (2009–2013) == Diskografia == === Studioalbumit === * * * * * * * === Muut albumit === * * * * == Aiheesta muualla == * * Luokka:Ranskalaiset tekniset death metal -yhtyeet
Onset of Putrefaction

Onset of Putrefaction on saksalaisen teknisen death metalin yhtyeen Necrophagistin esikoisalbumi, joka julkaistiin vuonna 1999 levymerkillä Noise Solution Records. Albumin äänitti lähes yksinomaan yhtyeen perustaja, kitaristi-laulaja Muhammed Suiçmez. Albumi uudelleenjulkaistiin vuonna 2004 levymerkillä Willowtip Records. == Kappaleet == # # # # # # # # === Uusintapainoksen bonuskappaleet === # * # == Kokoonpano == * Muhammed Suiçmez – laulu, kitara, bassokitara, rumpukone === Muut muusikot === * Jochen Bittmann – bassokitara * Bjoern Vollmer – kitarasoolo kappaleessa "Extreme Unction" == Arvostelut == * Allmusic: http://www.allmusic.com/album/onset-of-putrefaction-mw0000212976 ==Lähteet== == Aiheesta muualla == * * Onset of Putrefaction discogs.com -sivustolla Luokka:Vuoden 1999 esikoisalbumit Luokka:Necrophagistin albumit
Ulvana

Ulvana () on entinen kylä Karjalan tasavallan Aunuksen piirin Kuittisen kunnassa. Se sijaitsi samannimisen joen varrella kymmenen kilometriä Kuittisesta luoteeseen. 1900-luvun alussa Ulvana lähikylineen muodosti Riipuskalan volostiin kuuluneen kyläkunnan. 1920-luvulla perustettiin Aunuksen piirin Ulvanan kyläneuvosto, jonka keskus siirrettiin myöhemmin Suureenselkään. Vuonna 1933 kyläneuvostossa oli yli tuhat asukasta, joista lähes kaikki olivat karjalaisia. Ulvanan kylä on hävinnyt 1950-luvun jälkeen. ==Lähteet== Luokka:Aunuksen piirin entiset kylät
Lorient

Lorient (bretoniksi An Oriant) on Ranskassa Morbihanin departementissa Bretagnen alueella sijaitseva kunta. Se sijaitsee Atlantin valtameren rannikolla.http://ec.europa.eu/fisheries/documentation/studies/regional_social_economic_impacts/lorient_en.pdf (pdf, sivu 1) Sillä on pinta-alaa noin 17,48 neliökilometriä. Lorientin metropolialueella asui vuonna 2008 noin 212 000 ihmistä. Lorientissa on useita urheiluseuroja, joista tunnetuin on Ranskan korkeimmalla sarjatasolla jalkapalloa pelaava FC Lorient-Bretagne Sud. == Lähteet == == Aiheesta muualla == * Lorientin nettisivut Luokka:Morbihanin kunnat
Major League Baseball -kausi 1917

Major League Baseball -kausi 1917 päättyi Chicago White Soxin 4–2 voittoon New York Giantsista kauden päätteeksi pelatussa World Series -ottelusarjassa. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. Chicago White Sox 100 54 2 .649 \-- 2\. Boston Red Sox 90 62 5 .592 9.0 3\. Cleveland Indians 88 66 2 .571 12.0 4\. Detroit Tigers 78 75 1 .510 21.5 5\. Washington Senators 74 79 4 .484 25.5 6\. New York Yankees 71 82 2 .464 28.5 7\. St. Louis Browns 57 97 1 .370 43.0 8\. Philadelphia Athletics 55 98 1 .359 44.5 National League National League National League National League National League National League Sija Joukkue Voitot Tappiot Tasan Voittosuhde GB 1\. New York Giants 98 56 4 .636 \-- 2\. Philadelphia Phillies 87 65 2 .572 10.0 3\. St. Louis Cardinals 82 70 2 .539 15.0 4\. Cincinnati Reds 78 76 3 .506 20.0 5\. Chicago Cubs 74 80 3 .481 24.0 6\. Boston Braves 72 81 4 .471 25.5 7\. Brooklyn Robins 70 81 5 .464 26.5 8\. Pittsburgh Pirates 51 103 3 .331 47.0 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 Peli 5 Peli 6 World Series Chicago White Sox 4–2 New York Giants 2–1 7–2 0–2 0–5 8–5 4–2 ==Aiheesta muualla== * Baseball almanakka - American League 1917 * Baseball almanakka - National League 1917 * Baseball almanakka - World Series 1917 * Suomen Urheilulehti 20. joulukuuta 1917 sivu 192 Luokka:Major League Baseball -kaudet Luokka:Vuoden 1917 baseball
Porin Matti

Porin Matti on puulla lämpiävä sarjavalmisteinen metallinen lämmitysuuni, joita Rosenlew valmisti vuosikymmenten ajan Porin Konepajalla. Se oli yksi tehtaan tunnetuimmista tuotteista.Porin Matti Rosenlew-museo, Porin kaupunki. Viitattu 21.10.2013. Nimestä Porin Matti tuli aikanaan kansan suussa yleisnimitys kaikille pienille tehdasvalmisteisille liesille.Tapio Pukkila ja Iida Pakkanen: Porin Matin nimi on arvoitus Yle Satakunta 22.2.2013. Viitattu 21.10.2013. Porin Matin alkuperäisen mallin suunnitteli Porin Konepajan teknikkona 1930-luvulla toiminut Svante Palkola. Valmistus aloitettiin vuonna 1939. Nimen alkuperää ei tiedetä. Uuni oli aikanaan edistyksellinen ja suunniteltu lämpötaloudellisesti hyvin, sillä se kulutti vain vähän puuta ja pysyi lämpimänä pitkään.Vastaus sivulla Kysy.fi Helsingin kaupunginkirjasto. Viitattu 21.10.2013. Porin Mattia valmistettiin alun perin neljässä eri koossa. Se oli erityisen suosittu sotien jälkeisenä jälleenrakennuskautena, koska se mahtui pieneen tilaan ja säästi polttopuita. Niitä hankittiin varsinkin pieniin rintamamiestaloihin, kaupunkien laidoille ja maaseudulle. Eniten uunia myytiin vuonna 1951, lähes 13 000 kappaletta. Muotoilija Timo Sarpaneva suunnitteli 1960-luvun alussa Porin Matille uuden virtaviivaisemman ulkomuodon ja niitä alettiin myydä uusissa muodikkaissa väreissä. Porin Mattien ja muiden vanhojen lämmitysuunien suosio laski öljy- ja sähkölämmityksen sekä kaukolämmön yleistyessä 1960-luvulta alkaen.Anna Kaisa Huusko: Matti ja pönttö hehkuvat yhä. Helsingin Sanomat 20.10.2013, s. E 8. Rosenlew lopetti Porin Matin valmistuksen vuonna 1974, mutta Luvialla toiminut Polartherm jatkoi niiden tekemistä vuoteen 2002. Nurmeksessa toimiva PK-levy aloitti niiden valmistuksen uudelleen vuonna 2010. Uudet Porin Matit eroavat hieman alkuperäisistä ja niihin on lisätty lasiset luukut, mutta nimi on säilynyt samana. Uusiin Porin Matteihin on lisätty toisioilma-aukot ja -ritilät, minkä vuoksi uunin kyljet eivät enää kuumene yli 60-asteisiksi. Porin Mattia valmistettiin neljää eri korkeutta. Matalin oli vain 80-senttinen, ja se oli tarkoitettu 30–45-kuutioiseen huoneeseen. Korkein, 168-senttinen malli painoi 355 kiloa. Värivalikoimana oli aluksi siniharmaa, ruskea ja vihreä. 1960-luvulla värit vaihtuivat punaiseen, oliivinvihreään ja harmaaseen. Nykyisin myytävien Porin Mattien leveys on noin puoli metriä, korkeus metrin ja paino 180 kiloa. Valmistajan tietojen mukaan uuni lämmittää parilla pesällisellä noin kymmenen tuntia.Porinmatti.fi (Uunit) Viitattu 21.10.2013. ==Lähteet== ==Aiheesta muualla== *Porinmatti.fi (valmistajan sivu) *Porin Matti -mainosesite vuodelta 1940 digitoituna, Kansalliskirjasto *Muistatko Porin Matin? Näin syntyi Suomen tunnetuin tulisija, Ilta-sanomat, 31.12.2016 Luokka:Kodinesineet Luokka:Porin historia Luokka:Tulisijat Luokka:Taideteokset (soveltavat taiteet)
Optogenetiikka

Optogenetiikka on fysiologisen ja geneettisen tutkimuksen ala, jossa yleensä sähköisesti ärtyvää solua tai solujoukkoa, kuten hermo- tai lihassolua, hallitaan ja tutkitaan laservalon ja herkkien valokuitujen avulla.Nokian tilalle syntyy uutta – mutta missä? Helsingin Sanomat 30.7.2012. Tätä varten soluun on ensin kuljetettava valolle herkkiä proteiineja virusten avulla. Optogeneettisiä kokeita on tehty muun muassa muuntogeenisillä hiirillä ja apinoilla; ihmiskokeisiin päästäneen 2020-luvulla. Koe-eläinten käytöstä on kyetty muuttamaan suuntaamalla laservaloa määrättyihin aivosoluihin. Aivosoluun kurkistetaan valolla – psykiatria saattaa mullistua Helsingin sanomat 12.10.2013. ==Lähteet ja viitteet== == Aiheesta muualla == Luokka:Neurotiede Luokka:Fysiologia Luokka:Perinnöllisyystiede
Matej Jug

Matej Jug (s. 25. syyskuuta 1980 Ljubljana, Jugoslavia) on slovenialainen jalkapalloerotuomari. Hänestä tuli kansainvälinen erotuomari vuonna 2007.Slovenia: Referees FIFA. Viitattu 21.10.2013. == Lähteet == == Aiheesta muualla == * Matej Jugin esittely Worldfootball.net-sivustolla Luokka:Slovenialaiset jalkapallotuomarit Luokka:Vuonna 1980 syntyneet Luokka:Elävät henkilöt
Daniele Orsato

Daniele Orsato (s. 24. marraskuuta 1975 Montecchio, Italia) on italialainen jalkapalloerotuomari. Hän on toiminut kansainvälisensä erotuomarina vuodesta 2010 lähtien.Italy: Referees FIFA. Viitattu 21.10.2013. Hän on tuominnut uransa aikana seurajoukkuetasolla Mestarien liigan otteluita sekä maajoukkuetasolla muun muassa vuoden 2012 EM-kilpailujen ja vuoden 2014 MM- kilpailujen karsintaotteluita. "Georgia 1-2 Greece" UEFA. Viitattu 21.10.2013. "Match Report - Moldova - Montenegro 0:1 (0:0)" FIFA. Viitattu 21.10.2013. == Lähteet == == Aiheesta muualla == * Daniele Orsaton esittely Transfermarkt- sivustolla Luokka:Italialaiset jalkapallotuomarit Luokka:Vuonna 1975 syntyneet Luokka:Elävät henkilöt